CELEX: 62016CA0217
Language: et
Date: 2017-11-09 00:00:00
Title: Kohtuasi C-217/16: Euroopa Kohtu (kolmas koda) 9. novembri 2017. aasta otsus (Efeteio Athinon eelotsusetaotlus – Kreeka) – Euroopa Komisjon versus Dimos Zagoriou (Eelotsusetaotlus — Euroopa Komisjoni otsus, mis puudutab makstud summade tagasimaksmist ja mida saab pöörata täitmisele — ELTL artikkel 299 — Sundtäitmine — Täitemeetmed — Sellise liikmesriigi kohtu kindlaksmääramine, kes on pädev täitmist puudutavates kohtuvaidlustes — Selle isiku kindlaksmääramine, kellel on rahaline kohustus — Liikmesriigi menetlusnormide kohaldamise tingimused — Liikmesriikide menetlusautonoomia — Võrdväärsuse ja tõhususe põhimõtted)

8.1.2018   
            
            
               ET
            
            
               Euroopa Liidu Teataja
            
            
               C 5/8
            
         Euroopa Kohtu (kolmas koda) 9. novembri 2017. aasta otsus (Efeteio Athinon eelotsusetaotlus – Kreeka) – Euroopa Komisjon versus Dimos Zagoriou
   (Kohtuasi C-217/16) (1)
   
   ((Eelotsusetaotlus - Euroopa Komisjoni otsus, mis puudutab makstud summade tagasimaksmist ja mida saab pöörata täitmisele - ELTL artikkel 299 - Sundtäitmine - Täitemeetmed - Sellise liikmesriigi kohtu kindlaksmääramine, kes on pädev täitmist puudutavates kohtuvaidlustes - Selle isiku kindlaksmääramine, kellel on rahaline kohustus - Liikmesriigi menetlusnormide kohaldamise tingimused - Liikmesriikide menetlusautonoomia - Võrdväärsuse ja tõhususe põhimõtted))
   (2018/C 005/10)
   Kohtumenetluse keel: kreeka
   
      Eelotsusetaotluse esitanud kohus
   
   Efeteio Athinon
   
      Põhikohtuasja pooled
   
   
      Apellant: Euroopa Komisjon
   
      Vastustaja: Dimos Zagoriou
   
      Resolutsioon
   
   
               1.
            
            
               ELTL artiklit 299 tuleb tõlgendada nii, et see artikkel ei määra kindlaks, milline liikmesriigi kohtuharu on pädev menetlema siis, kui vaidlustatakse Euroopa Komisjoni selliste aktide sundtäitmine, mis panevad rahalise kohustuse muudele isikutele peale riikide ja mida saab vastavalt sellele artiklile pöörata täitmisele; see tuleb vastavalt liikmesriigi menetlusautonoomia põhimõttele määrata kindlaks liikmesriigi õigusega, tingimusel et see ei kahjustada liidu õiguse kohaldamist ja tõhusust.
               Liikmesriigi kohus peab kindlaks tegema, kas liikmesriigi menetlusnormide kohaldamine juhul, kui vaidlustatakse ELTL artiklis 299 viidatud aktide sundtäitmine, toimub mittediskrimineerival viisil võrreldes nende menetlustega, millega lahendatakse samalaadseid riigisiseseid vaidlusi, ning sellise korra kohaselt, mis ei muuda kõnealuste summade tagasinõudmist keerulisemaks, kui see on sarnastel juhtudel vastavaid liikmesriigi sätteid rakendades.
            
         
               2.
            
            
               ELTL artiklit 299 ning nõukogu 24. juuni 1988. aasta määrust (EMÜ) nr 2052/88 struktuurifondide ülesannete ja tõhususe kohta ning nende tegevuse kooskõlastamise kohta teiste struktuurifondide ning Euroopa Investeerimispanga ja muude olemasolevate rahastamisvahendite tegevusega; nõukogu 19. detsembri 1988. aasta määrus (EMÜ) nr 4253/88, millega nähakse ette sätted määruse nr 2052/88 rakendamiseks seoses struktuurifondide tegevuse kooskõlastamisega teiste struktuurifondidega ning Euroopa Investeerimispanga ja muude olemasolevate rahastamisvahendite tegevusega, ja nõukogu 19. detsembri 1988. aasta määrust (EMÜ) nr 4256/88, millega nähakse ette sätted määruse nr 2052/88 rakendamiseks Euroopa Põllumajanduse Arendus- ja Tagatisfondi (EAGGF) arendusrahastu suhtes, tuleb tõlgendada nii, et nendega ei määrata sellistel asjaoludel nagu põhikohtuasjas kindlaks neid isikuid, kelle suhtes saab nõuda sundtäitmist Euroopa Komisjoni otsuse alusel, mis puudutab makstud summade tagasimaksmist ja mida saab täitmisele pöörata.
               Need isikud tuleb kindlaks määrata liikmesriigi õiguses, võttes arvesse võrdväärsuse ja tõhususe põhimõtteid.
            
         
      (1)  ELT C 222, 20.06.2016.